1. 11. 91 De Europæiske Fællesskabers Tidende Nr. L 303/1 (Retsakter hvis offentliggørelse er obligatorisk) RÅDETS FORORDNING (EØF) Nr. 3185/91 af 22. oktober 1991 om foranstaltninger med hensyn til indførsel af frugt og grønsager fra visse koleraramte regioner RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : En koleraepidemi er under udvikling i en række sydame- » rikanske regioner ; denne sygdom udgør en alvorlig risiko for folkesundheden, og koleraagens kan bl.a. forurene frugt og grønsager ; sagkyndige fra Fællesskabet har besøgt de sygdomsramte regioner for at undersøge situationen og finde ud af, hvilke garantier der er nødvendige for at undgå indslæb- ning af kolera i Fællesskabet ; resultaterne af disse besøg har gjort det klart, at der bør træffes  fællesskabsforanstaltninger; der er i nogle medlemsstater truffet nationale foranstaltninger med hensyn til indførsel af frugt og grønsager fra visse lande i Sydamerika ; det er derfor vigtigt, at Rådet træffer fælles bestemmelser, som beskytter forbrugernes helbred, og som uden utilbørligt at berøre handelen mellem Fælles- skabet og tredjelandene sikrer markedets enhed og hindrer handelsfordrejning ; der bør fastsættes betingelser for indførsel af frugt og grønsager, der har oprindelse i eller kommer fra de kole- raramte regioner ; der bør derfor opstilles en liste over de sygdomsramte regioner, og produkternes oprindelse og herkomst bør angives i et ledsagedokument ; kravene med hensyn til indførsel bør ikke anvendes på produkter, som ikke vil kunne være bærere af smitteagens, bl.a. på grund af deres karakteristika, den særlige behand- ling, de har været underkastet, eller transporttiden ; derudover bør disse krav ikke berøre partier af frugt og grønsager, som der gives passende garantier for fra det udførende tredjelands officielle myndigheder; det er følgeligt nødvendigt at fastslå, hvilke sundhedsmyndig- heder der er godkendt i vedkommende tredjelande ; medlemsstaterne bør have mulighed for at kræve forelæg- gelse af sundhedsattester udstedt af det udførende tredje- lands myndigheder ; der bør fastlægges betingelser for, hvorledes attesten skal udfyldes og udstedes ; det er vigtigt, at sagkyndige fra medlemsstaterne og Kommissionen foretager kontrol for at efterprøve, om de sundhedsgarantier, tredjelandene har givet, faktisk anven- des; førnævnte garantier griber ikke ind i de betingelser, der bortset fra denne særlige situation gælder for indførsel fra vedkommende tredjelande ; de produkter, der kan indføres, bør underkastes henholds- vis en dokumentkontrol eller en identitetskontrol, første gang de føres ind i Fællesskabet ; en sådan kontrol er berettiget for at garantere de pågældende produkters frie bevægelser i Fællesskabet; desuden kan produkterne kontrolleres ved stikprøver i den medlemsstat, hvor de forbruges, med henblik på at sikre, at der ikke er kolera- agens til stede ; der bør indføres en forenklet procedure, der gør det muligt løbende og hurtigt at ændre EF-bestemmelserne til udviklingen i sygdomssituationen med hensyn til kolera ; der bør derfor nedsættes en ad hoc-komité under Kommissionen ;